b'\n_START_ARTICLE_\nStaffanstorpin kunta\n_START_SECTION_\nKuntajaon kehitys\n_START_PARAGRAPH_\nStaffanstorpin kunta muodostettiin vuoden 1952 kunta uudistuksessa yhdist\xc3\xa4m\xc3\xa4ll\xc3\xa4 Br\xc3\xa5garp, Bj\xc3\xa4llerup, Esarp, Flackarp, G\xc3\xb6rsl\xc3\xb6v, Kn\xc3\xa4storp, Kyrkhedinge, M\xc3\xb6lleberga, Nevish\xc3\xb6g, S\xc3\xa4rsl\xc3\xb6v, Tottarp ja Upp\xc3\xa5kra. Kunta sai nimens\xc3\xa4 Staffanstorpin taajaman mukaan. Osa \xc3\x85karpin taajav\xc3\xa4kisest\xc3\xa4 yhdyskunnasta sijaitsi vuosien 1913\xe2\x80\x931958 aikana kunnassa. P\xc3\xa4\xc3\xa4osa \xc3\x85karpista sijaitsee naapurikunnassa Burl\xc3\xb6viss\xc3\xa4. Ennen vuotta 1952 taajav\xc3\xa4kisen yhdyskunnan nimen\xc3\xa4 oli Tottarp._NEWLINE_Kuntaa suunniteltiin my\xc3\xb6hemmin liitett\xc3\xa4v\xc3\xa4ksi pohjoisnaapuriinsa Lundin kuntaan. Staffanstorpia pidettiin osana Lundin vaikutusaluetta, jota laajeneva Lundin kaupunki "tarvitsisi". Kaupungin ajateltiin kasvavan H\xc3\xb6jenjoen etel\xc3\xa4puolelle Staffanstorpiin kuuluvan Flackarpin seurakunnan alueelle. Staffanstorp ei t\xc3\xa4h\xc3\xa4n suostunut, vaan toteutti mittavan keskustaajaman sek\xc3\xa4 Hj\xc3\xa4rupin taajaman laajennuksen, jotta se olisi tarpeeksi elinvoimainen jatkamaan itsen\xc3\xa4isen\xc3\xa4 kuntana. Staffanstorp-Lundin kuntablokki purettiin vuonna 1971, ja Staffanstorp sai jatkaa itsen\xc3\xa4isen\xc3\xa4 kuntana.\n_START_SECTION_\nVaakuna\n_START_PARAGRAPH_\nStaffanstorpin kuntavaakuna vahvistettiin vuonna 1969, ja se perustuu Baran kihlakunnan sinettiin. Vaakuna rekister\xc3\xb6itiin Patentti- ja rekisterihallituksessa uudelleen vuonna 1974.'